
Loa andmine Narva muuseumi 2011. aasta eelarve vahendite kasutamiseks projekti “Agora 2.0 Heritage Tourism for Increased BSR Identity” kulude katmiseks.

1. Asjaolud ja menetluse käik

Narva Muuseum koostöös Narva Linna Arenduse ja Ökonoomika Ametiga osaleb partnerina rahvusvahelises projektis “Agora 2.0 – Heritage Tourism for increased BSR identity”. Projekti liider-partner on Saksamaa Greifswald Ülikooli Georgraafia Instituut. Projekt kestab 3 aastat (2009-2012). Projekti eesmärk on tõsta Läänemere regioonide eripära turismi kaudu kultuuripärandi baasil. Narva osalemine projektis võimaldab luua sidemeid ning vahetada kogemust erinevate organisatsioonidega Läänemere regioonist, eriti parendada linnuste (Skokloster, Rootsi, Häme linnus, Soome ja Narva linnus, Eesti) koostööd ühise turismitoote loomisel. Tulemuseks saaksime Narva maine parendamise, Narva ja Narva linnuse kohta info levitamise üheksas BSR riikides ning kohalikke ka turistide teeninduse kvaliteedi parendamise. 

26. oktoobril 2009.a. langetas Narva Linnavalitus otsuse delegeerida Narva Muuseumile kõigi antud projektiga seotud tegevuste elluviimine ja nõustuda ettepanekuga kasutada omaeelarvest kolme aasta jooksul vahendeid projekti omafinantseeringuks.

Projekti esimesel perioodil (17.01.2010-30.05.2010) kulutati raha 6055,14 EUR summas, millest 5146,87 EUR tagastatakse Narva Muuseumi eelarvele jaanuaris 2011.a. Projekti teisel perioodil (01.06.2010-30.11.2010) kulutati raha 12 230,80 EUR summas, millest 10 396,18 EUR tagastatakse juunis 2011.a. Projekti kolmanda (01.12.2010-31.05.2011) ja neljanda (01.06.2011-30.11.2011) perioodide kulutused ulatuvad vastavalt 11 600 EUR ja 4600 EUR, millest kolmandal ja neljandal perioodidel teostatud kuludest 85% tagastatakse Narva Muuseumile vastavalt jaanuaril 2012.a. ja juunil 2012.a. 

2. Õiguslikud alused

Vastavalt Narva linnavolikogu määrusele nr 44 21.12.2010 (Narva linna 2011. aasta eelarve kinnitamine, punkt 7) on eelarvelistel asutustel ja eelarveliste asutuste hallatavatel asutustel lubatud kasutada rahastamisallikate poolt toetatud ja Rahandusministeeriumi poolt kooskõlastatud projektide sildfinantseerimiseks eelarvelisi vahendeid. Välisvahendite laekumisel taastatakse eelarvelised vahendid.

Vastavalt Narva Muuseumi põhimääruse punktile 1.3. omab muuseum õigust kasutada ja käsutada oma vara ning punktile 2.1.6. on Narva Muuseumil õigus osaleda ja tegutseda riikidevahelistes Programmides.

3. Otsus

3.1 Lubada Narva Muuseumil kasutada eelarvelisi vahendeid projekti “Agora 2.0 Heritage Tourism for Increased BSR Identity" sildfinantseeringuks perioodil jaanuar – november 2011.a summas kuni 13 770 eurot.

3.2 Toetuse vahendite laekumisel taastada eelarvelised vahendid.

4. Rakendamissätted

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus jõustub seadusega sätestatud korras.

